Najd Sultonligi
Najd sultonligi — Arabiston yarim orolida 1920-yillarda mavjud boʻlgan davlat. 1921-yilda Najd va Xosa amirligi hukmdori Abdul aziz ibn Saud Jabal Shammarni bosib olib, oʻzini sulton deb eʼlon qildi. 1922-yilda yangi davlatning shimoliy-sharqiy chegaralarini belgilovchi Uqayr shartnomasi imzolandi, unga koʻra Saudiya-Iroq neytral zonasi va Saudiya-Quvayt neytral zonasi tashkil etildi. 1924-yil mart oyida Hijoz shohi Husayn ibn Ali al-Hoshimiy oʻzini islom olamining yangi xalifasi deb eʼlon qildi. Buyuk Britaniya Husaynning gegemonlik intilishlarini qo‘llab-quvvatlashdan bosh tortdi va 1924—1925-yillardagi urush natijasida Hijoz Najd tomonidan bosib olindi. Abdulaziz ibn Saud Hijoz podshohi (1926-yil) va Najd podshosi (1927-yil) taxtlarini olgach, birlashgan davlat Najd va Hijoz qirolligi nomini oldi.